b'\n_START_ARTICLE_\nRenatas Norkus\n_START_SECTION_\nBiografija\n_START_PARAGRAPH_\n1992 m. baig\xc4\x97 Vilniaus Universiteto Teis\xc4\x97s fakultet\xc4\x85. 1991 m. prad\xc4\x97jo dirbti U\xc5\xbesienio reikal\xc5\xb3 ministerijoje \xe2\x80\x93 buvo tre\xc4\x8diuoju sekretoriumi URM Vidurio ir Ryt\xc5\xb3 Europos skyriuje, antruoju sekretoriumi Europos ir Saugumo Bendradarbiavimo skyriuje._NEWLINE_1993-1994 m. mok\xc4\x97si Tarptautin\xc4\x97s saugumo politikos kursuose \xc5\xbdenevos Tarptautini\xc5\xb3 studij\xc5\xb3 institute \xc5\xa0veicarijoje, dirbo Romos Tarptautini\xc5\xb3 reikal\xc5\xb3 institute Italijoje._NEWLINE_Nuo 1994 m. iki 1997 m. vadovavo Kra\xc5\xa1to apsaugos ministerijos Politikos planavimo departamentui._NEWLINE_1998\xe2\x80\x931999 m. buvo URM Politikos departamento Amerikos \xc5\xa1ali\xc5\xb3 skyriaus vadovas, v\xc4\x97liau 2 metus dirbo Lietuvos misijoje prie NATO misijos vadovo pavaduotoju._NEWLINE_Nuo 2001 m. iki 2004 m. rugpj\xc5\xab\xc4\x8dio dirbo Lietuvos ambasadoje Va\xc5\xa1ingtone ambasados vadovo pavaduotoju. 2004 m. rugpj\xc5\xab\xc4\x8dio-lapkri\xc4\x8dio m\xc4\x97n. dirbo URM Saugumo politikos departamento direktoriaus pavaduotoju._NEWLINE_2004 \xe2\x80\x93 2008 m. dirbo Kra\xc5\xa1to apsaugos ministerijos sekretoriumi gynybos politikai ir tarptautiniams ry\xc5\xa1iams._NEWLINE_2008 m. rugpj\xc5\xab\xc4\x8dio m\xc4\x97n. paskirtas nepaprastuoju ir \xc4\xafgaliotuoju ambasadoriumi prie Europos saugumo ir bendradarbiavimo organizacijos (ESBO), Tarptautin\xc4\x97s atomin\xc4\x97s energijos agent\xc5\xabros, Visuotinio branduolini\xc5\xb3 bandym\xc5\xb3 u\xc5\xbedraudimo organizacijos, Jungtini\xc5\xb3 Taut\xc5\xb3 pramon\xc4\x97s vystymo organizacijos ir Jungtini\xc5\xb3 Taut\xc5\xb3 skyriaus Vienoje._NEWLINE_2012 m. sausio m\xc4\x97n. - 2014 m. gruod\xc5\xbeio m\xc4\x97n. - Lietuvos Respublikos nepaprastasis ir \xc4\xafgaliotasis ambasadorius Rusijos Federacijoje _NEWLINE_2015 - 2017 m. vadovavo URM Transatlantinio bendradarbiavimo ir saugumo politikos departamentui._NEWLINE_Nuo 2017 m. rugpj\xc5\xab\xc4\x8dio 18 d. - Lietuvos ambasadorius Jungtin\xc4\x97je Did\xc5\xbeiosios Britanijos ir \xc5\xa0iaur\xc4\x97s Airijos karalyst\xc4\x97je bei Omano Sultonatui _NEWLINE_Moka angl\xc5\xb3, rus\xc5\xb3, ital\xc5\xb3 bei pranc\xc5\xabz\xc5\xb3 kalbas._NEWLINE_2003 m. R.Norkus apdovanotas ordino \xe2\x80\x9eU\xc5\xbe nuopelnus Lietuvai" Riterio kry\xc5\xbeiumi. Turi nepaprastojo ir \xc4\xafgaliotojo ambasadoriaus diplomatin\xc4\xaf rang\xc4\x85.'